GiliGold/VAD_KnessetCorpus huggingface dataset:
ראובן ריבלין: צירפנו לוועדה המכהנת את המציע בהסכמת הקואליציה.
ראובן ריבלין: דרשנו שכמו שהוא יכול בוועדה רגילה– אריה אלדד צורף.
גדעון סער: אני עומד על דעתי, שהסיפא של סעיף ב', שחבר הכנסת המציע את ועדת החקירה יהיה חבר בהרכב, חל על כל הסעיף, כי אין נקודה בסעיף, יש רק פסיקים.
ארבל אסטרחן: המקור – יש הוראות, אכן, בתקנון הכנסת, אבל המקור החוקי להקמת ועדה חקירה פרלמנטרית הוא בחוק יסוד הכנסת.
ארבל אסטרחן: ושם כתוב: הכנסת רשאית למנות ועדת חקירה, אם על ידי הסמכת אחת הוועדות הקבועות, ואם על ידי בחירת ועדה מבין חבריה כדי לחקור.
ארבל אסטרחן: אלו החלופות.
גדעון סער: בסדר אבל תמשיכי את התקנות.
ארבל אסטרחן: בחוק יסוד אין את התוספת הזו.
גדעון סער: התקנון הרי מאפשר את זה.
ראובן ריבלין: התקנון לא סותר את החוק.
גדעון סער: יש הוראות משלימות.
גדעון סער: אני יכול להוכיח לך שבנושא דיון לפי 40 חברי כנסת, שקבוע בחוק, יש הוראה בתקנון וההוראה בתקנון משלימה וקובעת דברים שאין בחוק.
גדעון סער: הסעיףשל התקנון בהחלט מאפשר את זה, וזה גם היה פה.
גדעון סער: את ישבת כיועצת משפטית.
גדעון סער: את רוצה שאני אוציא פרוטקולים ואראה לך?
ראובן ריבלין: אדוני היושב ראש, בהמשך לאמירתו המלומדת של גדעון סער, אני רוצה להסביר ליועצת המשפטית: יש דבר שהוא לקונה, שהוא חוסר הסדר, שפשוט לא קבעו בתקנון המשני, ויש הסדר שלילי.
ראובן ריבלין: אין כאן הסדר שלילי אוסר, ופירשנו את זה בכנסת הקודמת ומצאנו פתרון פוליטי ומשפטי שעומדים אחד ליד השני, גם אם הם לא האורים ותומים.
ראובן ריבלין: החוק לא אוסר את מה שכתוב בתקנון.
ראובן ריבלין: זאת אומרת: אין כאן הסדר שלילי אלא יש כאן חוסר הסדר, ואנחנו מילאנו את החלל הזה.
ראובן ריבלין: אמרנו: הכבשה שלמה והזאב שבע.
ראובן ריבלין: יושב ראש הוועדה יסכים שלעניין זה המציע יצורף לוועדה, כפי שאריה אלדד, שלא היה חבר ועדת חוץ וביטחון, צורף לוועדת חוץ ובטחון אחרי שהוא זכה.
ראובן ריבלין: ארבל אסטרחן: היו שתי אצבעות לסיעה?
ראובן ריבלין: היו שתי אצבעות לסיעה.
ראובן ריבלין: רוצה אחמד טיבי להוציא את אלסאנע – יכול להוציא את אלסאנע.
ראובן ריבלין: יש תקדים שפעם זה מימין ופעם משמאל, פעם אצל היהודים ופעם אצל הערבים.
נסים זאב: אני מבקש שנצביע קודם על מי בכלל בעד הקמת ועדת חקירה.
נסים זאב: אחר כך נראה איפה לקבור אותה.
נסים זאב: בוועדה הזו או בוועדה שניה.
קולט אביטל: קודם כל, הנושא הוא חיוני, וראוי וצריך לבדוק אותו עד תום, ואני מצטרפת לדרישה שהנושא הזה יקבל את הטיפול הנכון.
קולט אביטל: יחד עם זאת, אם קיימת בעיה וישנה ועדת משנה, שלצערנו לא תיפקדה עד עכשיו ולא התכנסה, והיא יכולה, באופן שוטף בכל השנה ולא רק כוועדת חקירה, לגרור כל הזמן אנשים ולבדוק, כמו נציב שירות המדינה, כמו שזה נעשה בעבר – אני חושבת שמן הדין שזה יהיה כוועדת משנה קבועה.
קולט אביטל: בי"ת, אני חושבת שכפי שקרה לי כשצורפתי לוועדת החוקה בזמנו כדי לקדם חוק, לא צריכה להיות סיבה שאחמד טיבי לא יהיה זה שמנהל את הדיונים שלה.
יעקב מרגי: נאדיה, בבקשה.
נאדיה חילו: אני דיברתי, אבל כולם היו עסוקים, כולל אדוני.
יעקב מרגי: טוב, רבותי בבקשה.
יעקב מרגי: אני מסכם את הדיון בצורה כזו: אני מביא להצבעה.
ראובן ריבלין: את הצעתי, ברמה העקרונית.
ראובן ריבלין: צודק ניסים זאב.
ראובן ריבלין: אם היא תעבור אז נעשה את ההצבעות הנוספות.
יעקב מרגי: עם כל הכבוד, אני שאלתי את היועצת המשפטית שלנו.
ראובן ריבלין: צריך לשאול, לא תמיד צריך לשמוע מה היא אומרת, אבל חובתך לשאול.
יעקב מרגי: בגלל חוסר הידיעה שלנו אני מעדיף להישען עליה וסליחה עם האחרים.
ראובן ריבלין: יש תקדים מפורש בנושא הזה.
ארבל אסטרחן: אני מנסה פה למצוא את התקדים, כי להבנתי החוק אינו מאפשר לצרף עוד מישהו להרכב של ועדה, כאשר מסמיכים ועדה קבועה כוועדת חקירה.
יעקב מרגי: לא ועדת חקירה.
זהבה גלאון: אבל הוא לא ביקש את זה כוועדת חקירה.
ראובן ריבלין: המציע מסכים שהנושא יעבור לוועדה שתשמש כתחליף לוועדת חקירה.
ראובן ריבלין: המציע מוסף ומתווסף לוועדה לצורך העניין.
ארבל אסטרחן: אפשר שהמציע יוזמן לוועדת החוץ והביטחון.
ראובן ריבלין: מיקי היה יושב ראש הוועדה והוא קיבל את אריה אלדד.
ראובן ריבלין: זה היה על השחיתות ולא על אירועי עמונה.
ארבל אסטרחן: זה לא תואם את הוראות התקנון, אבל אם ועדת הכנסת תחליט על זה בהסכמה אפשר יהיה לעשות את זה.
יעקב מרגי: רבותיי, יש לנו מצד אחד הצעה של חבר הכנסת ראובן ריבלין להעביר את זה לוועדת משנה שהיא ועדת חוקה, ובלבד שיעמוד בראשה חבר הכנסת אחמד טיבי.
ראובן ריבלין: שהוא יצורף לעניין זה.
יעקב מרגי: יושב ראש ועדת החוקה, חוק ומשפט מתנגד.
זהבה גלאון: היא אמרה שזה בסדר.
זהבה גלאון: ארבל אמרה שאם יש הסכמה, אז אין בעיה.
יעקב מרגי: ועדת משנה.
יצחק גלנטי: אבל מדוע לא במקום טלב אלסאנע?
זהבה גלאון: כי יש תקדימים.
זהבה גלאון: היא הסבירה ואתה לא הקשבת.
קריאה: ואם ועדת החוקה תחליט שהיא לא רוצה אותו בתור יושב ראש?
זהבה גלאון: היא אמרה לך עכשיו שיש שני תקדימים.
יעקב מרגי: אחמד ומנחם, אני אקבע ישיבה נוספת היום בנושא הזה, תגיעו להבנות.
יעקב מרגי: רבותיי, הנושא לעת עתה יורד מסדר היום, תקבלו הזמנה לישיבה מיוחדת.
יעקב מרגי: חילופין בראשות ועדת המדע והטכנולוגיה
יעקב מרגי: אני חוזר לחילופין בוועדות.
יעקב מרגי: יושבת ראש הוועדה לפניות הציבור, שהיא חברת הכנסת סופה לנדבר – לפי הבנות שהגיעו גם עם חבר הכנסת בני אלון, שהוא יהיה מוכן לקבל את ועדת המדע והטכנולוגיה, בשונה ממה שהומלץ בוועדת הכנסת בתחילת הקדנציה.
יעקב מרגי: אי לכך, אנחנו נצטרך להצביע על המלצתנו לוועדת המדע והטכנולוגיה שבני אלון יעמוד בראשה.
יעקב מרגי: אני אמרתי את זה מקודם, כרגע מחזיק בפיקדון בוועדת המדע חבר הכנסת זבולון אורלב, שמכהן גם כיושב ראש הוועדה לביקורת המדינה.
מאיר פרוש: טוען נציגה של יהדות התורה בוועדה המסדרת, ושמו חבר הכנסת משה גפני, שכסיעה של שישה חברים מגיעה ליהדות התורה ראשות הוועדה לפניות הציבור.
מאיר פרוש: לא הייתי מעורב בדיונים דאז, אבל אני חושב שזו הסיעה היחידה בת שישה חברים שאין לה ראשות של וועדה ולכן אנחנו טוענים שזה מגיע לנו.
יעקב מרגי: חבר הכנסת סער.
גדעון סער: אדוני היושב ראש אני רוצה להציג את השתלשלות העניינים, אשר חייבת להביא לתוצאה של מינוי יושב ראש.
גדעון סער: כמובן, לא אכפת לנו שנושא ועדת פניות הציבור יישאר בידיה של חברת הכנסת לנדבר.
גדעון סער: בשעתו סוכם על חלוקת הוועדות בסבב מסוים, כאשר סיעת האיחוד הלאומי-מפד"ל קיבלה את הוועדה לענייני ביקורת המדינה, כתוצאה מזה שסיעת ישראל ביתנו שצורפה לקואליציה עזבה את הוועדה לענייני ביקורת המדינה.
גדעון סער: היא קיבלה במקומה את ועדת המדע.
גדעון סער: יחד עם זאת, עדיין הגיע לה שליש מוועדה קטנה, מה שנקרא.
גדעון סער: התפקיד של פניות הציבור הגיע לבני אילון כבר לפני חודש וחצי.
גדעון סער: אנחנו פוגעים בזכותו לפי החלטות הוועדה המסדרת.
גדעון סער: בינתיים אמרה הקואליציה דבר לגיטימי: אני רוצה למסור לישראל ביתנו – שהפכה לסיעה קואליציונית וממילא יכלה להחליף את המדע בביקורת המדינה כבר לפני כמה חודשים – אני רוצה להישאר בפניות הציבור.
גדעון סער: אז זכותה של ישראל ביתנו וזכותה של הקואליציה לעשות את הסיבוב הזה, אבל אי אפשר לעכב עוד את בני אילון שמגיעה לו ועדה מלפני חודש וחצי.
יעקב מרגי: לכן נצביע היום.
אורי אריאל: אני רק, מבקש להתנצל בשם בני אלון.
אורי אריאל: הוא הקדים טיסתו בגלל המחשבה שתוקעים היום את הנמלים, לכן הוא טס הלילה.
אורי אריאל: זה הכול.
יעקב מרגי: מי בעד להמליץ לוועדת המדע על חבר כנסת בני אלון?
יעקב מרגי: 15 בעד, אין מתנגדים, אין נמנעים.
יעקב מרגי: ז.
יעקב מרגי: מינוי ממלא מקום ליושבת ראש הכנסת בעת העדרה מן הארץ
יעקב מרגי: הנושא הבא בסדר היום - מילוי מקום יושבת הראש בעת היעדרה מהכנסת.
יעקב מרגי: ביום 12 באוגוסט 2007 עתידה יושבת ראש הכנסת לצאת את גבולות המדינה כדי לשהות בארצות הברית וקנדה עד ליום 20 באוגוסט 2007.
יעקב מרגי: בהתאם להוראות סעיף 20(א) לחוק יסוד: הכנסת נבקש כי ועדת הכנסת תקיים דיון ותבחר בסגן יושב הכנסת כממלא מקום עבורה.
יעקב מרגי: יושבת ראש הכנסת מבקשת להמליץ כי האדם שייבחר הוא חבר הכנסת מגלי והבה.
קולט אביטל: על זה יש לי שאלה.
קולט אביטל: אני מבקשת לדעת אם יש משהו בחוקה או בתקנון של הכנסת, שאומר שחייב להיבחר רק מישהו מתוך המפלגה שלה.
קולט אביטל: יש שבעה סגנים, האם יש אפשרות תיאורטית להטיל את זה גם על סגן אחר?
ארבל אסטרחן: הסמכות היא של ועדת הכנסת.
נסים זאב: בזמנו, כביקורת, היו כמה סגנים.
נסים זאב: רגע, אני רוצה לומר משהו.
יעקב מרגי: ניסים, תודה.
יעקב מרגי: מי בעד המלצתה של יושבת ראש הכנסת?
יעקב מרגי: – מגלי והבה .
יעקב מרגי: 8 בעד.
יעקב מרגי: נגד אין.
יעקב מרגי: נמנעת אחת.
יעקב מרגי: אי לכך חבר הכנסת מגלי והבה יחליף את יושבת ראש הכנסת בשהותה בחו"ל.
יעקב מרגי: ח.
יעקב מרגי: בקשת הממשלה להקדמת הדיון בהצעת חוק התקשורת (בזק ושידורים) (תיקון מס' 37), התשס"ז-2007
יעקב מרגי: בקשת הממשלה להקדמת הדיון בהצעת חוק התקשורת, בזק ושידורים, לפני קריאה שניה ושלישית.
יעקב מרגי: שבעה בעד.
יעקב מרגי: 1 נגד.
יעקב מרגי: ט.
יעקב מרגי: הצעת חוק משכן הכנסת, רחבתו ומשמר הכנסת (תיקון – ועדת הבחירות המרכזית), התשס"ז-2007
יעקב מרגי: הצעת חוק משכן הכנסת, רחבתו ומשמר הכנסת (תיקון – ועדת הבחירות המרכזית), התשס"ז-2007, של חבר הכנסת מיכאל איתן, מספרה פ/2397/17, הוכנה לקריאה ראשונה.
מיכאל איתן: הצעת החוק לא קשורה לעניין, תשכחו ממנה, היא היתה רק מנוף לנסות ולפתור בעיה שהתעוררה, איפה תשב ועדת הבחירות המרכזית.
מיכאל איתן: ועדת הכנסת הטילה עלי, על פי התנדבותי, לכתוב איזשהו דוח על מנת לנסות ולהגיע לפתרון.
מיכאל איתן: הדוח מונח כאן, הוגש והכול.
מיכאל איתן: הגשתי דוח ביניים, והבקשה שלי היא שהוועדה תיתן לי מנדט לפתור על פי המתווה שהכנתי.
מיכאל איתן: לוועדה יש נוסח של ההצעה, החלטה, אני אסביר בפירוט את המתווה ואם יהיו שאלות אני אשיב.
מיכאל איתן: העיקרון שאני מציע, שכמו שהבנתי מקובל על הצדדים, הוא כזה: בעיקרון כל הסמכויות בכנסת, הבעל בית של הכנסת, הוא יושב ראש הכנסת, לא חשוב מי זה יהיה.
מיכאל איתן: בהסכמת יושב ראש הכנסת, ועדת הבחירות המרכזית, כסמל, כמקום שבו מקבלים את ההחלטות, כמקום שבו באות הסיעות, איפה שעם ישראל מסתכל – תשב בכנסת, על פי התנאים שיושב ראש ועדת הכנסת יקבע.
מיכאל איתן: באמצע יש פעילויות שחלקן מתבצעות כבר היום במרכז לוגיסטי של הוועדה בשוהם, וחלקן מתבצעות היום וכרוכות בהכנת ובעבודות שמייצרות בעיות לכנסת, כמו למשל הדבר המרכזי שאיתרתי, העומס הגדול ביותר, הוא ספירת הקולות של המעטפות הכפולות, שמביאים במשאיות.
מיכאל איתן: אז עכשיו, המתווה שאני מבקש - - -
נסים זאב: נותנים לך סמכות.
מיכאל איתן: שניה, תן לי לסכם.
מיכאל איתן: המתווה שאני מבקש הוא כזה: אל"ף, ביקשתי כאן את ההחלטה, היא מופיעה בדוח בעמוד 19, ואני מבקש שאישרו לי אותה.
מיכאל איתן: אני רק אומר בגדול, המתווה הוא כזה: הוצאת המעטפות הכפולות מאושרת כרגע.
מיכאל איתן: הקביעה שוועדת הבחירות המרכזית תישאר כאן, מאושרת כרגע.
מיכאל איתן: באמצע, מה שיישאר, אני אשב ונגיע להסכמה.
יעקב מרגי: מנכ"לית ועדת הבחירות, בבקשה.
תמר אדרי: קודם כל, אני מאוד מודה למיקי איתן שהרים את הכפה ועשה עבודה מצוינת.
תמר אדרי: מה שאני הבנתי שהוועדה, בתקופת בין בחירות, תשב פה, ככה הרעיון, המטה של הועדה יישב פה בכנסת, ורק הנושא של שלושת ימי הספירה, כלומר - - - יהיה במקום אחר.
תמר אדרי: ככה אני הבנתי.
מיכאל איתן: אני אסביר שוב, זה כתוב במפורש בדוח.
מיכאל איתן: הרעיון הוא שהמטה אכן ישב פה, את זה אנחנו מחליטים עכשיו.
מיכאל איתן: הרעיון שכל תהליך ספירת מעטפות הקולות ייצא מפה, את זה אנחנו מחליטים עכשיו.
מיכאל איתן: לגבי שאר הפעילויות, אנחנו נשב פעולה פעולה ואז נראה את זה בדוח, ועל זה תצביעו אחר כך.
מיכאל איתן: החלק הראשון, אני מקבל, המטה יישב פה.
מיכאל איתן: הם מקבלים ומסכימים.
תמר אדרי: מה זה פעולה פעולה?
תמר אדרי: אני לא מבינה.
תמר אדרי: אתה מדבר על התקופה של שלושה חודשים?
מיכאל איתן: אני לא מתמקח כעת על הזמן.
תמר אדרי: אני רק רוצה להבין.
מיכאל איתן: זה כתוב פה.
מיכאל איתן: אני מוכן לפרט את הכול.
תמר אדרי: אני הבנתי שזה לתקופה של שלושה חודשים.
מיכאל איתן: זה הכול כתוב פה, מילה במילה, אני לא אסטה מזה, כתוב פה: העניין של ועדת הבחירות מתחלק לשלוש תקופות - - -
ראובן ריבלין: המנגנון שהיה קיים כל הזמן עובר מפה?
מיכאל איתן: שנייה.
מיכאל איתן: אני חילקתי את זה לשלוש תקופות.
מיכאל איתן: התקופה השוטפת, שאין איתה בעיות - - -
ראובן ריבלין: התקופה השוטפת זה בין בחירות לבחירות.
מיכאל איתן: יש תקופה של היערכות, שזה - - -
ראובן ריבלין: מהרגע שאו שהגיע המועד, או שמחליטים על בחירות.
מיכאל איתן: אבל, יש תקופה שלישית, שאני קראתי לה ימי הבחירות, שזה השבוע או הימים שבהם הכנסת נערכת לקליטת מאתיים אלף מעטפות כפולות והצבעה ודברים כאלה.
ראובן ריבלין: שכל אולמות הכנסת הופכים לוועדה.
מיכאל איתן: עכשיו אמרתי כך: לגבי התקופה הראשונה – אין מחלוקת.
מיכאל איתן: לגבי התקופה השלישית – אין מחלוקת.
מיכאל איתן: לגבי האמצע – נשב אתם ונראה מה שאפשר, מתוך כוונה שעם ישראל יראה את ועדת הבחירות משדרת מהכנסת.
מיכאל איתן: זה הדבר הכי חשוב.
תמר אדרי: מה שאני רוצה לומר זה – אני לא יודעת מה יהיה בתקופת הביניים, אנחנו נשב ונראה - - -
יעקב מרגי: בכל מקרה זה הכנה לקריאה ראשונה בלבד.
מיכאל איתן: זה לא יהיה חוק, זאת תהיה הסכמה.
תמר אדרי: אני חייבת לומר – וזה לא אומר שאנחנו לא מסכימים לשיחות – הנושא של ספירת הקולות הוא הנושאהרגיש ביותר, כך אני רואה אותו.
תמר אדרי: את ספירת הקולות עושים אחרי שכבר יש תוצאות הבחירות והרוחות מאוד סוערות.
תמר אדרי: הרעיון שאני שומעת – ואני רוצה להגיד מה דעתי האישית – זה שזה יהיה במרכז הלוגיסטי שלנו בשוהם, כי שם זה שלנו וזה אולי לא יעלה כסף.
תמר אדרי: זה דבר שאנחנו עוד נבדוק, ויכול להיות שזה יהיה במקום אחר, אנחנו לא מדברים על זה כרגע.
ראובן ריבלין: אנחנו כרגע מאשרים את התקופה הראשונה ואת התקופה האחרונה.
ראובן ריבלין: לגבי האמצע שיבוא בהצעה מה הוא רוצה.
תמר אדרי: אבל התקופה הראשונה – אני חושבת שזה צריך להישאר פה.
ראובן ריבלין: מי שחושב ככה צריך לדחות את ההמלצות.
יעקב מרגי: תמר, סיימת?
תמר אדרי: כן.
תמר אדרי: אני לא יכולה להגיד שאני לא מקבלת – זאת החלטה שלכם.
תמר אדרי: אני רק רוצה להעלות את הנושא בפרוטוקול.
תמר אדרי: זה הכל.
יעקב מרגי: מנכ"ל הכנסת.
אבי בלשניקוב: מכובדי, יושב ראש הוועדה.
אבי בלשניקוב: ראשית, אני מברך את חבר הכנסת מיקי איתן ומודה לו על מסע הדילוגים, התיווך והעבודה המלומדת והרצינית בדוח הביניים שהוא הגיש.
אבי בלשניקוב: מבחינתי, אני נאמן להחלטות ועדת הכנסת גם מהפעם הקודמת.
אבי בלשניקוב: מהרגע שהוועדה המכובדת מאשרת, אני מתחייב מרגע זה לפעול על מנת למצוא מקום קבע, אם זה לוועדה ולמטה כאן במסגרת הכנסת, מקום קבע ראוי ומכובד.
אבי בלשניקוב: זה אל"ף.
אבי בלשניקוב: מה שאני מבקש זה שיהיה ברור שוועדת הבחירות המרכזית, כשם שאני מתארגן גם היא מתארגנת, ושלא תיווצר סיטואציה שאם יהיו בחירות בעוד שנה, שנתיים שלוש או ארבע, נשמע: לא התארגנו.
מיכאל איתן: את זה תשאיר לסוף.
מיכאל איתן: אני אתייחס לזה גם.
אבי בלשניקוב: מבחינתי, אני מבקש לקחת ברצינות את ההחלטות שלך.
מיכאל איתן: אני מבקש רק להעיר כאן:
מיכאל איתן: אנחנו עוסקים בדבר סופר רגיש.
מיכאל איתן: אנחנו לא יכולים להתחייב למה שאתה אמרת עכשיו, כי בשבילנו טוהר הבחירות והתקינות של מערכת הבחירות, עומדים לפני הנוחות של הכנסת או שלי או שלך, או של מישהו אחר.
מיכאל איתן: יכול להיות שאם אני אדע שיש בחירות בעוד שנה, אני אגיע למסקנה, אני לא יודע, שאנחנו נצטרך, גם את הספירה הבאה, עדיין לעשות פה.
מיכאל איתן: אני לא רוצה בשום פנים ואופן לקבל החלטות שאחר כך בגללן, חס וחלילה, נגיע למצב שניכשל בספירת קולות של בחירות.
מיכאל איתן: זה לא שווה.
מיכאל איתן: הפרופורציות לא שוות.
מיכאל איתן: כולנו צריכים להיות מאורגנים.
מיכאל איתן: כל שינוי יהיה כשאנחנו בטוחים שהבחירות יהיו כהלכה ולא תהיינה שום בעיות.
מיכאל איתן: זה הכי חשוב.
מיכאל איתן: אני לא אקח הרבה זמן.
מיכאל איתן: תוך פרק זמן קצר אני אכתוב גם את ההצעה שלי ועל זה נחליט פה.
מיכאל איתן: אז יהיה דיון יותר מסודר ונקבל את ההחלטה פה.
מיכאל איתן: אבל מוסכם – שלא יהיו אי הבנות.
מיכאל איתן: אני גם כתבתי את זה במידה מסוימת ואומרת את זה תמי עכשיו – מוסכם, שמרגע שמקבלים את ההחלטה והיא יודעת שההחלטה שהתקבלה פה מחייבת אותה להיערך לספירת קולות בחוץ, היא יוצאת מפה בידיעה שבבחירות הבאות היא צריכה להיות מוכנה לספירת קולות בחוץ.
אבי בלשניקוב: מאה אחוז.
אבי בלשניקוב: אני חושבת שהדברים האחרונים שאמרת הבהירו היטב מה כל אחד צריך לעשות מרגע זה.
מיכאל איתן: רק עוד חצי משפט.
מיכאל איתן: ב-29 קבענו פגישה שכל הגורמים לקיים על זה דיון.
מיכאל איתן: אנחנו עובדים על זה.
יעקב מרגי: מביאים להצבעת החברים את הצעתו של חבר הכנסת מיקי איתן, כפי שמפורטת בנייר העמדה שהונח בפניכם.
יעקב מרגי: הצעת החלטה כפי שמופיעה בעמ' 19 של דוח הביניים.
יעקב מרגי: ובאותה הזדמנות, לפני הצבעה, גם מודים לו על ההשקעה בנושא.
יעקב מרגי: פה אחד אושר.
יעקב מרגי: שישה בעד.
יעקב מרגי: נמתין לאחמד טיבי, לכן נעבור לנושא השני שעל סדר היום - קביעת ועדה לדיון בהצעת חוק ביטוח בריאות ממלכתי (תיקון מס' 41)(בריאות הנפש), התשס"ז-2007, מ/325.
יעקב מרגי: הכנסת החליטה בישיבתה ביום רביעי, י' במנחם אב התשס"ז, 25 ביולי 2007, להטיל על ועדת הכנסת לקבוע את הוועדה שתדון בנושא הצעת חוק ביטוח בריאות ממלכתי (תיקון מס' 41)(בריאות הנפש), התשס"ז-2007 (מ/325).
יעקב מרגי: נשמעו הצעות להעביר את הצעת החוק לוועדה לקידום מעמד האשה או לוועדת העבודה, הרווחה והבריאות.
יעקב מרגי: בלי לשאול את היועצת המשפטית, אני מניח שהכוונה היא לוועדת העבודה, הרווחה והבריאות.
יעקב מרגי: מי בעד להעביר את זה לוועדת העבודה, הרווחה והבריאות?
יעקב מרגי: 6, אין מתנגדים, אין נמנעים, לכן הצעת החוק עוברת לדיון בוועדת העבודה, הרווחה והבריאות.
אורי אריאל: אני מודיע לוועדה וליושב ראש שהתנצלתי בפני חברת הכנסת זהבה גלאון.
זהבה גלאון: קיבלתי את ההתנצלות.
זהבה גלאון: א.
זהבה גלאון: הצעה להקמת ועדת חקירה פרלמנטרית בנושא קליטת ערבים בשירות הציבורי – של חה"כ אחמד טיבי – המשך דיון
יעקב מרגי: אנו עוברים לנושא הראשון שעל סדר היום, הצעה להקמת ועדת חקירה פרלמנטרית בנושא קליטת ערבים בשירות הציבורי – של חה"כ אחמד טיבי – המשך דיון.
יעקב מרגי: חבר הכנסת טיבי לא היה כאן.
יעקב מרגי: ועדת הכנסת יכולה להמליץ לוועדת החוקה, חוק ומשפט להקים ועדת משנה.
יעקב מרגי: אנו נצביע בעד ההמלצה, היה דיון בבוקר.
אליהו גבאי: הצעתי להסיר את זה.
אליהו גבאי: מדוע לא נצביע עבור ההסרה?
ארבל אסטרחן: בדיון בבוקר התגבשה, כך הבנתי, הסכמה- -
אליהו גבאי: לא נכון.
אליהו גבאי: היה רוב שרצו להסיר.
ארבל אסטרחן: אם הוועדה רוצה להציע לכנסת להסיר, היא צריכה להביא לכנסת מסמך שכולל שני פרטים: אחד, הצעה, אם המליאה לא תקבל את ההצעה, מה יהיה הרכב הוועדה, ולצד זה את הצעת ועדת הכנסת להסיר.
ארבל אסטרחן: לפי מה שהבנתי, התגבשה הסכמה שלא תקום ועדת חקירה פרלמנטרית, אלא שהנושא יידון בוועדת משנה של ועדת החוקה.
רוברט אילטוב: אנו רוצים שזה יעבור לוועדת הכספים.
ראובן ריבלין: דיברתי עם השרה רוחמה אברהם וכך היא אמרה לי.
ראובן ריבלין: הצעה שאני מציע, שיצביעו עליה.
ראובן ריבלין: רוצים – יקבלו, לא רוצים – לא יקבלו.
ראובן ריבלין: בלאו הכי תצטרך להכריע המליאה.
ראובן ריבלין: ההצעה היא כדלקמן- -
יעקב מרגי: כבודו איחר.
יעקב מרגי: נשמעה כאן הצעה להסיר.
יעקב מרגי: מצביעים עליה או לא?
ראובן ריבלין: גם אם מסירים, ההצעה חוזרת למליאה ואז כמו בקריאה ראשונה, כאשר עוברת למשל הצעת חוק פרטית והוועדה מסרבת להכינה לקריאה ראשונה, היא חוזרת בנוסח המקורי שלה או בנוסח אחר למליאה כדי שהיא תחליט.
ראובן ריבלין: הוועדה ממליצה בפני הוועדה.
ראובן ריבלין: הוא הדין גם כאן.
ראובן ריבלין: לכן אני מציע שנצביע על החלטה.
ראובן ריבלין: כל חבר כנסת שרוצה להצביע נגד – יצביע נגד.
ראובן ריבלין: זה יעבור למליאה בצורה שהמליאה תוכל להצביע ותדע על מה.
ראובן ריבלין: ההצעה שהסבירה לי השרה רוחמה אברהם היא כזו, שבעקבות החלטת המליאה לקיים דיון בנושא הקמת ועדת חקירה פרלמנטרית ועדת הכנסת ממליצה או לא ממליצה.
ראובן ריבלין: הוועדה ממליצה להקים ועדת משנה בוועדת חוקה, שאליה יצורף חבר הכנסת אחמד טיבי, הוא יעמוד בראש הוועדה.
ארבל אסטרחן: המליאה לא מקימה ועדות משנה.
ראובן ריבלין: ההצעה השנייה היא להסיר.
ראובן ריבלין: זה יגיע למליאה בחזרה, אז במליאה יש- -
ארבל אסטרחן: אבל המליאה לא יכולה.
ראובן ריבלין: המליאה אפילו יכולה להתערב בהחלטת היועצים המשפטיים.
ראובן ריבלין: המליאה היא הריבון.
מנחם בן-ששון: יש שתי החלטות שצריך לדון בהן – אחת, האם להקים ועדת חקירה או לא, האם אנו ממליצים להקים ועדת חקירה או לא, וזה צריך לחזור למליאה, וההמלצה השנייה היא קריאה לוועדת חוקה להקים ועדת משנה, שהיא לא קשורה לראשונה, כי ההחלטה השנייה היא בלתי רלוונטית למליאה.
מנחם בן-ששון: אני אומר שאני אקבל את ההמלצה.
יעקב מרגי: אני רוצה לקרוא לכם מהתקנון את סעיף 97ג(א):
יעקב מרגי: ועדת הכנסת תכין בתוך שלושים ימים הצעה להקמת ועדת חקירה, אולם רשאית היא להביא בצד הצעתה המלצה לכנסת להסיר את ההצעה מסדר היום.
יעקב מרגי: אם אני מבין טוב, כל עוד חבר הכנסת טיבי לא חוזר בו מבקשתו להקים ועדת חקירה, אני יכול להביא לדיון, להצבעה, להסיר או להקים ועדת חקירה.
ארבל אסטרחן: וגם אם יש רוב להסיר, עולות שתי ההצעות למליאה.
יעקב מרגי: אנו מצביעים כרגע, אם להסיר או להקים.
יעקב מרגי: אם הוועדה החליטה להקים, החליטה.
יעקב מרגי: מי שנגד – זה יעלה למליאה בצד המלצה.
ראובן ריבלין: אני מודיע שאני מצביע בעד ועדת חקירה לאחר ששמעתי את חבר הכנסת טיבי אומר במפורש שהוא מסכים שוועדת החקירה הזו תהיה במתכונת של ועדת משנה כאשר הוא יצורף אליה ויעמוד בראשה.
מנחם בן-ששון: ואני מודיע שאהיה נגד, כי זו אוטונומיה של ועדת חוקה.
גדעון סער: הנושא של הקמת ועדת חקירה פרלמנטרית טעון שלושה שלבים.
גדעון סער: אנו נמצאים בשלב השני, זה חוזר אחרי זה למליאה.
גדעון סער: יש חילוקי דעות לרבות בסיעתי בעניין הזה, ואני מבקש, אם המציע ואדוני יסכימו, לבקש התייעצות סיעתית בעניין ולא נקיים הצבעה היום.
יעקב מרגי: אבל אחר כך יבואו בטענות שתוך 30 יום.
אחמד טיבי: אני מסכים להצעתו של חבר הכנסת גדעון סער.
אחמד טיבי: אני רק רוצה לפרוטוקול, מדובר בהבטחה אישית של ראש הממשלה ויושב ראש הקואליציה הקודם- -
גדעון סער: לא יכול להיות שהוא לא מקיים...
אחמד טיבי: לפרוטוקול אומר ראש הממשלה: אני מקיים הבטחות.
אורי אריאל: למה רק לך הוא מקיים הבטחות?
אורי אריאל: למה לנו הוא לא מקיים הבטחות?
אורי אריאל: אתה רואה, זו אפליה לטובת המיעוטים.
אחמד טיבי: מהבוקר אני שם לב שיושב ראש ועדת החוקה מתנגד באופן אישי, פרסונלי לאפשרות שאחמד טיבי יעמוד בראש הוועדה.
אחמד טיבי: אני לא רוצה לקחת את זה לפסים אישיים.
אחמד טיבי: מהבוקר, חבר הכנסת בן-ששון, נחשפנו לפן חדש של האישיות שלך שלא היה מוכר לי.
אחמד טיבי: לכן אני מקבל את הצעתו של גדעון סער ואני מבקש לדחות את ההצבעה.
יעקב מרגי: אני חושב שהצעתו של חבר הכנסת גדעון סער במקום, יש אי הסכמה ואי הבנה בנושא.
יעקב מרגי: שום דבר לא בהול, יש לפנינו פגרה, גם לא מפריע למציע.
יעקב מרגי: התחלנו דיון, תקבלו הודעה על ההמשך.
יעקב מרגי: לפני שאדון ברזביזיה שביקש חבר הכנסת אילטוב, השבוע קיבלנו החלטה לאשר תשע ישיבות לוועדות השונות פרט לוועדת החוקה, חוק ומשפט, ועדת החוץ והביטחון וועדת הכספים, שהן ללא הגבלה בזמן הפגרה.
יעקב מרגי: נשאלה שאלה, מה הכוונה לישיבה – אם זה נושא אחד או יותר.
יעקב מרגי: הבהרה: כמו שאנו כאן, בוועדת הכנסת, מקיימים ישיבה ועל סדר היום מספר נושאים, כל זימון זו ישיבה בפני עצמה.
יעקב מרגי: לא כל נושא הוא ישיבה.
יעקב מרגי: לגבי הרביזיה- -
גדעון סער: לדעתי, קח את הזמן, נסה להגיע להבנה בין שני יושבי הראש.
משה שרוני: יש גבול לחוצפה.
משה שרוני: פתאום ועדת הכספים בנושא בריאות נפש.
גדעון סער: אני בכל אופן מצביע אתך, שרוני.
ראובן ריבלין: אני מבקש רביזיה, באתי מהמליאה, לא הייתי פה.
יעקב מרגי: עוד שלוש דקות הצבעה על הרביזיה.
יעקב מרגי: (הישיבה מופסקת לשלוש דקות)
ראובן ריבלין: היום העברנו בקריאה ראשונה חוק בריאות הנפש, שהוא רפורמה באמת רצינית במערכת הבריאות ובעיקר מתייחסת לבריאות הנפש.
ראובן ריבלין: כל הדוברים שדיברו במליאה הבליטו את הבעיה של ההפרטה היום לקופות חולים והצלחתה בכך שיהיה לחוק הזה שיניים שבאים לידי ביטוי בתקציבים שאותם חייבים להעביר.
ראובן ריבלין: ועדת הכספים שדנה בתקציב המדינה כולו יודע איפה סדרי העדיפויות של המדינה, לכן אני מציע שזה יהיה בוועדת הכספים, עכשיו בגלל כבודו של שרוני אני גם יכול להציע הצעה, שנעשה ועדה משותפת של כספים.
ראובן ריבלין: מי שבעניין הזה לא מתמצא בנבכי התקציב לא יוכל לעשות חוק שיעבור בשנייה שלישית.
משה שרוני: יש תקנון, לפי התקנון.
ראובן ריבלין: לכן אני אומר, הצעת החוק הזו שמקומה בדרך הטבע בוועדת העבודה, הרווחה והבריאות, כאשר היא מגובה בהצלחתה בנושא הפיננסי בלבד, ראוי שתידון בוועדת הכספים לטובת החוק.
משה שרוני: קודם כל, לא מדובר רק בנושא כספים.
משה שרוני: נושא בריאות נפש, יש חילוקי דעות שצריך המון תיקונים.
משה שרוני: ועדת הכספים היא בורה בנושא זה, סלח לי שאני צריך לומר את זה.
משה שרוני: לפי התקנון, מי שצריך לטפל בזה זה ועדת העבודה, הרווחה והבריאות.
משה שרוני: תפסיקו לזייף.
משה שרוני: פוליטיקה כאן.
משה שרוני: או הולכים לפי התקנון או תזרקו את התקנון.
יעקב מרגי: אני מביא את זה להצבעה, הצבעה על הרביזיה.
יעקב מרגי: 10.
יעקב מרגי: הרביזיה לא התקבלה, הצעת החוק תידון בוועדת העבודה, הרווחה והבריאות.
יעקב מרגי: אני מתכבד לפתוח את ישיבת ועדת הכנסת, ישיבה מספר 145.
יעקב מרגי: על סדר-היום קביעת ועדות לדיון בהצעות חוק.
יעקב מרגי: הצעת החוק הראשונה היא הצעת חוק חובת המכרזים (תיקון מס' 19), התשס"ז-2007 (מ/328).
יעקב מרגי: הכנסת החליטה בישיבתה מיום רביעי, י' באב התשס"ז, 25 ביולי 2007, להטיל על ועדת הכנסת לקבוע את הוועדה שתדון בהצעת חוק חובת המכרזים.
יעקב מרגי: נשמעו הצעות להעביר את הצעת החוק לוועדת חוקה, חוק ומשפט או לוועדה לקידום מעמד האישה.
יעקב מרגי: יושב-ראש ועדת החוקה, חוק ומשפט מבקש להעביר את ההצעה לדיון בוועדת החוקה, חוק ומשפט.
יעקב מרגי: יושב-ראש ועדת הכלכלה מבקש להעביר את ההצעה לדיון בוועדת הכלכלה.
יעקב מרגי: עמדת הייעוץ המשפטי שהנושא שייך לוועדת החוקה, חוק ומשפט.
גדעון סער: אני מוכן לתמוך בהעברת החוק לוועדת החוקה, חוק ומשפט.
יעקב מרגי: אני מודה מאוד לחברים.
יעקב מרגי: מי בעד להעביר את הצעת החוק לוועדת החוקה, חוק ומשפט?
יעקב מרגי: ה צ ב ע ה בעד – 8 נגד – אין נמנעים – אין הצעת החוק תובא לדיון בוועדת החוקה, חוק ומשפט.
יעקב מרגי: 1ב.
יעקב מרגי: קביעת ועדה לדיון בהצעת חוק שירות המדינה (משמעת)(תיקון מס' 11), התשס"ז-2007
יעקב מרגי: הצעת החוק הבאה היא הצעת חוק שירות המדינה (משמעת)(תיקון מס' 11), התשס"ז-2007 (מ/315).
יעקב מרגי: נשמעו הצעות להעביר את הצעת החוק לוועדת הכנסת או לוועדה לקידום מעמד האישה.
יעקב מרגי: עמדת הייעוץ המשפטי היא להעביר את הנושא לוועדת החוקה, חוק ומשפט.
אורי אריאל: אני חושב שהוועדה הכי פנויה היא ועדת החוקה.
גדעון סער: אדוני היושב-ראש, אין לי התנגדות להעביר את ההצעה לוועדת החוקה.
יעקב מרגי: מי בעד להעביר את ההצעה לוועדת החוקה, חוק ומשפט?
יעקב מרגי: ה צ ב ע ה בעד – 8 נגד – אין נמנעים – אין ההצעה תעבור לוועדת החוקה, חוק ומשפט.
ראובן ריבלין: אני מבקש באותה הזדמנות להעביר ליושב-ראש הוועדה הנחיות של "קדימה" מה צריך לעשות עם החוק.
יעקב מרגי: אני רוצה לסמוך על ועדת החוקה, חוק ומשפט, שדיוניה ענייניים, שהיא לא תקבל הנחיות.
ראובן ריבלין: לפעמים הם ענייניים, אבל התוצאה היא שונה ופתאום מקבלים הנחיה אחרת.
ראובן ריבלין: אני מבקש להעביר הנחיות בזמן, כדי שנוכל לא לבזבז זמן.
ראובן ריבלין: פניית נשיא המדינה, מר שמעון פרס, בעניין כהונה נוספת לפי סעיף 17 לחוק יסוד: נשיא המדינה
יעקב מרגי: פניית נשיא המדינה, מר שמעון פרס, בעניין כהונה נוספת – לפי סעיף 17 לחוק יסוד: נשיא המדינה.